Document ID: 32011D0484

KOMISJONI RAKENDUSOTSUS,
11. juuli 2011,
Natura 2000 alade andmevormi kohta
(teatavaks tehtud numbri K(2011) 4892 all)
(2011/484/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 21. mai 1992. aasta direktiivi 92/43/EMÜ looduslike elupaikade ning loodusliku loomastiku ja taimestiku kaitse kohta, (1) eriti selle artikli 4 lõike 1 teist lõiku,
võttes arvesse Euroopa Parlamendi ja nõukogu 30. novembri 2009. aasta direktiivi 2009/147/EÜ loodusliku linnustiku kaitse kohta, (2) eriti selle artikli 4 lõiget 3,
ning arvestades järgmist:
(1)
Direktiivi 92/43/EMÜ artikli 3 lõikes 1 sätestatakse, et Natura 2000 võrgustikku kuuluvad ka liikmesriikide direktiivi 79/409/EMÜ (3) kohaselt klassifitseeritud linnukaitsealad.
(2)
Iga Natura 2000 ala kohta täidetud vormis peab olema ala kaart, nimi, asukoht, suurus ja andmed ala valimisel kasutatud kriteeriumide kohaldamise kohta.
(3)
Seda vormi kasutatakse Natura 2000 võrgustiku dokumentatsioonina.
(4)
Natura 2000 standardse andmevormi sisu iga võrgustikku kuuluva ala kohta ajakohastatakse regulaarselt, tuginedes parimale kättesaadavale teabele, et võimaldada komisjonil täita koordineerivat rolli ja vastavalt direktiivi 92/43/EMÜ artiklile 9 korrapäraselt läbi vaadata Natura 2000 võrgustiku panus kõnealuse direktiivi artiklites 2 ja 3 sätestatud eesmärkide saavutamisel.
(5)
Käesoleva otsusega ettenähtud meetmed on kooskõlas direktiivi 92/43/EMÜ artikli 20 alusel moodustatud komitee arvamusega,
ON VASTU VÕTNUD KÄESOLEVA OTSUSE:
Artikkel 1
Natura 2000 võrgustiku kohta edastatava teabe vorm, mida nimetatakse „Natura 2000 standardne andmevorm”, on esitatud lisas.
Artikkel 2
Komisjoni otsus 97/266/EÜ (4) tunnistatakse kehtetuks.
Artikkel 3
Käesolev otsus on adresseeritud liikmesriikidele.
Brüssel, 11. juuli 2011

Labels: 12
20